               9.3.2016

               SK

               Úradný vestník Európskej únie

               C 93/186

         P7_TA(2013)0382
   Politika EÚ voči Bielorusku
   Odporúčanie Európskeho parlamentu Rade z 12. septembra 2013 o politike EÚ voči Bielorusku (2013/2036(INI))
   (2016/C 093/30)

      Európsky parlament,

               —

               so zreteľom na svoje uznesenie z 26. októbra 2012 o situácii v Bielorusku po parlamentných voľbách z 23. septembra 2012 (1),

               —

               so zreteľom na svoje uznesenie z 29. marca 2012 o situácii v Bielorusku (2),

               —

               so zreteľom na svoje uznesenie z 12. mája 2011 o Bielorusku (3),

               —

               so zreteľom na svoje uznesenie z 20. januára 2011 o situácii v Bielorusku (4),

               —

               so zreteľom na svoje uznesenie z 12. septembra 2012 o výročnej správe Rady pre Európsky parlament o spoločnej zahraničnej a bezpečnostnej politike (5),

               —

               so zreteľom na svoje uznesenie zo 14. decembra 2011 o revízii európskej susedskej politiky (6),

               —

               so zreteľom na rezolúciu konferencie národnej platformy Fóra občianskej spoločnosti Východného partnerstva z 1. júna 2013,

               —

               so zreteľom na svoje uznesenie zo 7. apríla 2011 o revízii východnej dimenzie európskej susedskej politiky (7),

               —

               so zreteľom na pražské vyhlásenie zo samitu Východného partnerstva z roku 2009;

               —

               so zreteľom na závery Rady pre zahraničné veci z 15. októbra 2012 a na nariadenie Rady (EÚ) č. 1014/2012 zo 6. novembra 2012 o reštriktívnych opatreniach voči Bielorusku (8),

               —

               so zreteľom na článok 97 rokovacieho poriadku,

               —

               so zreteľom na odporúčanie Výboru pre zahraničné veci (A7-0261/2013),

               A.

               keďže od roku 1994 sa v Bielorusku nekonali žiadne slobodné a spravodlivé voľby podľa volebných právnych predpisov v súlade s medzinárodnými normami;

               B.

               keďže ústavná reforma z roku 1996 prakticky zrušila zásadu deľby moci a od tých čias politická opozícia nemá zastúpenie v politických inštitúciách a nemôže sa podieľať na formulovaní a uskutočňovaní politického smerovania krajiny;

               C.

               keďže v rovnakom období sa systematicky a masívne porušovali ľudské práva a základné slobody, a to najmä pokiaľ ide o slobodu prejavu, slobodu združovania a slobodu zhromažďovania;

               D.

               keďže v roku 1997 Európska rada pozastavila ratifikáciu dohody o partnerstve a spolupráci a zmrazila predbežnú obchodnú dohodu, takže vzťahy medzi EÚ a Bieloruskom sa naďalej riadia dohodou o obchode a spolupráci z roku 1989;

               E.

               keďže v rokoch 2008 – 2010 vzťahy medzi EÚ a Bieloruskom získali istú dynamiku, keď Bielorusko ukázalo ochotu rozvíjať konštruktívne vzťahy s EÚ, a zaznamenal sa istý pohyb smerom k zlepšeniu podmienok pre činnosť občianskej spoločnosti, opozície a slobodnej tlače; keďže však tvrdý zásah po prezidentských voľbách v roku 2010 a sprísnenie represívnej politiky, ako sú zatknutie prezidentských kandidátov, po ktorom nasledovalo masové zatýkanie, politicky motivované trestné konania proti predstaviteľom opozície a vlna represie proti obhajcom ľudských práv a nezávislým médiám, viedli k významnému zhoršeniu týchto vzťahov;

               F.

               keďže bieloruské orgány tým, že odmietajú výzvy EÚ na dodržiavanie medzinárodne prijatých demokratických noriem, vedú politiku vlastnej izolácie, ktorú vnucujú bieloruským obyvateľom;

               G.

               keďže Európsky parlament neuznáva legitimitu bieloruského parlamentu, pričom za posledné desaťročie navštívila Bielorusko len jedna oficiálna delegácia Európskeho parlamentu, a to v roku 2010;

               H.

               keďže 70 % bieloruského obyvateľstva si želá zmenu v krajine; keďže časť obyvateľstva si však uvedomuje, že podstatné zmeny by spočiatku viedli k zhoršeniu životnej úrovne (9);

               I.

               keďže demokratická transformácia by mala pravdepodobne väčšiu šancu, ak by sa do nej zapojila reformná časť súčasnej vládnucej elity; keďže hlavnými katalyzátormi by však mali byť predstavitelia organizácií občianskej spoločnosti a súkromných podnikov;

               J.

               keďže vytvorenie konzistentného politického dialógu s bieloruskými orgánmi pod vyššie uvedenou podmienkou by malo viesť k zapojeniu občianskej spoločnosti a opozície do dialógu viacerých zainteresovaných strán a uskutočňovania reforiem;

               K.

               keďže samit Východného partnerstva vo Vilniuse by sa mohol stať ďalšou významnou príležitosťou pre podmienečné a postupné zlepšovanie vzťahov medzi EÚ a Bieloruskom, ak budú prepustení a politicky rehabilitovaní všetci politickí väzni;

               L.

               keďže v dôsledku toho sa reštriktívne opatrenia EÚ zrevidovali a rozšírili (v súčasnosti sa uplatňujú na 242 osôb a 30 subjektov), pričom bieloruské orgány naďalej zakazujú niektorým politikom a úradníkom vrátane predstaviteľov medzinárodných organizácií, novinárov a zástupcov občianskej spoločnosti vstup do krajiny;

               M.

               keďže ďalšie úsilie o jednotnú stratégiu a akčný plán by mohlo napomôcť dosiahnutie cieľov politickej opozície; keďže konkrétne opatrenia, ako sú spoločné zoznamy pre komunálne voľby v roku 2014, vypracovanie spoločného politického programu alebo predstavenie jediného kandidáta pre prezidentské voľby v roku 2015, sú pozitívnym vývojom v tomto smere;

               N.

               keďže európsky dialóg s bieloruskou spoločnosťou o modernizácii, ktorý sa začal v roku 2012, mal pozitívny vplyv na spustenie konštruktívnej diskusie v bieloruskej spoločnosti o potrebných reformách v krajine a na zvýšenie informovanosti o EÚ; keďže je však potrebné ďalej rozvíjať koncept, účel, stratégiu, primerané financovanie a riadiacu štruktúru tohto dialógu, ako aj jeho lepšiu koordináciu s iniciatívami Východného partnerstva;

               O.

               keďže národná platforma Fóra občianskej spoločnosti Východného partnerstva je významným a spoľahlivým partnerom a jedinečným komunikačným kanálom medzi obyvateľmi Bieloruska a EÚ;

               P.

               keďže v Bielorusku sú ešte stále politickí väzni (10) vrátane Alesa Bialjackého, obhajcu ľudských práv nominovaného na Sacharovovu cenu, ktorý bol vystavený závažnému psychologickému a telesnému mučeniu vrátane hrozieb usmrtením, neodôvodnených presunov, neuspokojivej zdravotnej starostlivosti a odňatia práva stretnúť sa s rodinnými príslušníkmi; keďže prepustenie a politická rehabilitácia všetkých politických väzňov, ako aj pokrok Bieloruska v plnení svojich medzinárodných záväzkov a dodržiavaní ľudských práv, zásad právneho štátu a demokratických slobôd sú naďalej základnými podmienkami normalizácie vzťahov EÚ a Bieloruska;

               Q.

               keďže pokles celkového počtu prípadov politicky motivovaného zatýkania (z 868 v roku 2011 na 235 v roku 2012, ako uvádza centrum pre ľudské práva Viasna) možno pripísať atmosfére represií a zastrašovania;

               R.

               keďže nedávne reštriktívne legislatívne zmeny viedli k ďalším represiám voči občianskej spoločnosti vrátane ochrancov ľudských práv, nezávislých médií a obhajcov; keďže celková situácia v oblasti ľudských práv a základných slobôd je poľutovaniahodná a naďalej vyvoláva veľké obavy, ako to zdôrazňuje osobitný spravodajca OSN pre Bielorusko vo svojej správe z roku 2013; keďže ľahostajnosť bieloruských orgánov voči výzvam medzinárodného spoločenstva prispieva k ďalšiemu zhoršovaniu vzťahov s EÚ, ako aj k tomu, že sa Bielorusko čoraz väčšmi izoluje;

               S.

               keďže v roku 2012 bieloruské orgány zaviedli legislatívne zmeny, ktorými sa KGB udeľujú rozsiahle právomoci na voľné používanie donucovacích opatrení; keďže podľa nového zákona môžu bezpečnostné zložky bez obmedzenia vstupovať do bytov a zatýkať a zadržiavať bieloruských občanov aj diplomatov a zástupcov medzinárodných inštitúcií chránených imunitou; keďže tento zákon takisto obsahuje ustanovenie zbavujúce agentov KGB akejkoľvek právnej zodpovednosti za zranenia, ktoré spôsobia; keďže bieloruské osobitné zložky získali rozsiahle právomoci pri rozpúšťaní demonštrácií;

               T.

               keďže na konci roka 2011 bol novelizovaný zákon o masových zhromaždeniach, podľa ktorých môže usporiadanie masových protestov viesť k trestnej zodpovednosti za narúšanie verejného poriadku; keďže organizátori masových protestov sú povinní poskytnúť orgánom informácie o zdrojoch financovania zhromaždení;

               U.

               keďže v roku 2011 sa poberanie zahraničných grantov stalo trestným činom a rozšírilo sa vymedzenie vlastizrady, čo orgánom umožňuje používať trestné právo na potláčanie organizácií a osôb, ktoré dostávajú finančné prostriedky zo zahraničia alebo sa zúčastňujú na medzinárodných podujatiach;

               V.

               keďže v roku 2012 bieloruské ministerstvo spravodlivosti odmietlo zaregistrovať 19 MVO a dve politické strany, pričom členovia neregistrovaných organizácií sú v Bielorusku neustále zastrašovaní, obťažovaní a prenasledovaní;

               W.

               keďže Bielorusko je jedinou európskou krajinou, ktorá uplatňuje trest smrti; keďže dátumy popráv nie sú známe rodinám odsúdených ani verejnosti, telo popraveného sa nevydáva pozostalým a miesto pohrebu sa neoznamuje;

               X.

               keďže v roku 2012 boli dve osoby popravené napriek tomu, že súdne konanie nespĺňalo kritériá spravodlivého procesu; keďže v roku 2012 nebol po dlhom období vynesený žiaden rozsudok o treste smrti, pričom však v roku 2013 boli vynesené nové rozsudky;

               Y.

               keďže situáciu v Bielorusku možno charakterizovať nedôverou voči justícii pre jej nedostatočnú nezávislosť a politicky motivované rozhodnutia;

               Z.

               keďže Bielorusko je jedinou krajinou spomedzi krajín Východného partnerstva, kde dosiaľ nebola zriadená oficiálna inštitúcia pre ľudské práva;

               AA.

               keďže cenzúra je v Bielorusku závažnou politickou otázkou;

               AB.

               keďže podľa Indexu svetovej slobody tlače z roku 2013 vydaného organizáciou Reportéri bez hraníc si Bielorusko polepšilo zo 168. na 157. priečku spomedzi 179. krajín, stále však je na najnižšej priečke spomedzi krajín Východného partnerstva (Azerbajdžan je 156., Ukrajina 126., Gruzínsko 100., Arménsko 74., Moldavsko 55.);

               AC.

               keďže prístup k nezávislým televíznym a rozhlasovým kanálom, ako aj k tlačeným médiám je v súčasnosti obmedzený, pričom prístupu k informáciám dominujú štátne médiá;

               AD.

               keďže situácia v oblasti slobody médií v Bielorusku je neprijateľná, najmä z dôvodu obťažovania novinárov, ktorí majú zákaz vycestovať z krajiny, z dôvodu reštriktívnych zákonov v oblasti slobody vysielania a internetu, ako aj selektívneho prístupu justície k nezávislým novinárom, o ktorom svedčia tri trestné konania, ktoré začali v lete 2012;

               AE.

               keďže v roku 2012 bolo aspoň 15 aktivistom a novinárom zakázané opustiť Bielorusko na základe falošných tvrdení;

               AF.

               keďže viac než polovica bieloruských občanov má prístup na internet; keďže elektronické médiá predstavujú nové možnosti širšieho prístupu k nezávislým médiám, hoci niektoré opozičné webové stránky boli vo vládnych a vzdelávacích inštitúciách zablokované;

               AG.

               keďže Bielorusko sa podľa najnovšieho rebríčka indexu ľudského rozvoja OSN z roku 2012 umiestnilo na 50. mieste, zatiaľ čo Rusko na 55. a krajiny Východného partnerstva takto: Gruzínsko 72., Ukrajina 78., Azerbajdžan 82., Arménsko 87., Moldavsko 113.;

               AH.

               keďže jedným z hlavných dôvodov určitej sociálnej stability v krajine je systém sociálnych dávok, z ktorého ľudia ťažia a na oplátku sa rozhodujú pre politickú pasivitu; 65 % Bielorusov poberá štátnu podporu v rôznych formách, ako sú dôchodky, štipendiá, dávky v nezamestnanosti atď.;

               AI.

               keďže nízku mieru nezamestnanosti možno umelo dosiahnuť prostredníctvom dotácií pre štátne spoločnosti, ktoré produkujú okolo 70 % HDP a zamestnávajú 50 % pracovnej sily;

               AJ.

               keďže bieloruská vláda sa snaží prilákať zahraničné investície – má kvalifikovanú pracovnú silu, privatizačný program, šesť voľných hospodárskych zón a park vyspelých technológií – je však zjavné systematické zasahovanie štátu do súkromného sektora;

               AK.

               keďže bieloruské orgány dosiaľ vyjadrujú svoj geopolitický záujem o ďalšiu hospodársku integráciu s Ruskom a vytvorenie eurázijskej colnej a hospodárskej únie; keďže veľká väčšina priamych zahraničných investícií v Bielorusku zároveň pochádza z Ruska; keďže podľa odborníkov emigrovalo asi 700 000 Bielorusov do Ruska, v posledných desaťročiach najmä do Moskvy a Petrohradu;

               AL.

               keďže tak zo strany EÚ, ako aj Bieloruska sa objavujú signály týkajúce sa obnovenia rokovaní o pristúpení Bieloruska k WTO, najmä v kontexte pristúpenia Ruska k WTO;

               AM.

               keďže z nedávnych prieskumov uskutočnených v rámci projektu Barometer susedstva EÚ vyplýva, že viac než 50 % obyvateľov Bieloruska sa domnieva, že EÚ by malo posilniť svoju úlohu v oblastiach hospodárskeho rozvoja, obchodu a regionálnej spolupráce s Bieloruskom;

               AN.

               keďže program modernizácie, nedávno oznámený bieloruskými orgánmi, je podľa odborníkov zameraný predovšetkým na modernizáciu základnej priemyselnej infraštruktúry, zatiaľ čo v krajine je potrebné uskutočniť zásadnejšie hospodárske reformy a zabezpečiť transparentné podnikateľské prostredie, ako aj obmedziť vládnu kontrolu vo všetkých podnikateľských odvetviach;

               AO.

               keďže podľa Indexu vnímania korupcie z roku 2012 vydaného organizáciou Transparency International je Bielorusko na 123. mieste spomedzi 176 krajín, pričom Ukrajina je na 144. mieste, Azerbajdžan je 139., Rusko je 133., Arménsko 105., Moldavsko 94. a Gruzínsko 51.;

               AP.

               keďže Bielorusko nedávno pristúpilo k protikorupčnému mechanizmu Rady Európy Greco a stalo sa členom mechanizmu na boj proti obchodovaniu s ľuďmi Greta;

               AQ.

               keďže na Bielorusko sa vzťahuje európska politika susedstva, ale vzhľadom na politickú situáciu dosiaľ neexistuje žiaden akčný plán;

               AR.

               keďže pomoc pre Bielorusko sa v súčasnosti poskytuje na základe dokumentu o stratégii krajiny na obdobie 2007 – 2013;

               AS.

               keďže vo finančnom výhľade na roky 2007 – 2013 bolo na projekty nástroja európskeho susedstva a partnerstva v oblasti cezhraničnej spolupráce Bieloruska a jeho susedných krajín vyčlenených 33,4 milióna EUR, pričom v súčasnosti sa na 50 spoločných projektoch cezhraničnej spolupráce medzi Lotyšskom, Litvou a Bieloruskom podieľa asi 60 obcí;

               AT.

               keďže v súčasnosti sa na rôznych projektoch v rámci nástroja ENPI podieľa len 20 bieloruských odborníkov v porovnaní so 120 v roku 2008;

               AU.

               keďže bieloruské orgány sa aktívne zúčastňujú na odborných stretnutiach v rámci mnohostrannej úrovne Východného partnerstva, najmä v oblasti projektov cezhraničnej spolupráce;

               AV.

               keďže 58 miest a obcí v Poľsku, 47 v Litve a 30 v Lotyšsku úspešne spolupracuje so svojimi partnerskými mestami a obcami v Bielorusku, pričom euroregión Nemunas-Neman-Niemen, ktorý spája Litvu, Poľsko a Kaliningrad s Bieloruskom pri realizácii spoločných projektov, je možné považovať za príklad osvedčeného postupu;

               AW.

               keďže Bielorusi dostávajú v posledných rokoch najviac schengenských víz na obyvateľa na svete; keďže ich však získanie víza stojí omnoho viac peňazí, a v mnohých prípadoch aj času a úsilia, v porovnaní s občanmi iných krajín Východného partnerstva alebo Ruska;

               1.

               obracia sa na podpredsedníčku Komisie/vysokú predstaviteľku Únie pre zahraničné veci a bezpečnostnú politiku (PK/VP), ESVČ, Radu, Komisiu a členské štáty s odporúčaním, aby uskutočnili tieto kroky:

                           a)

                           naliehavo žiadať bieloruské orgány, aby rešpektovali ľudské práva a snažili sa o prechod k demokracii s cieľom skoncovať s izolovaním sa krajiny od zvyšku Európy;

                           b)

                           zopakovať, že absolútne nevyhnutnou podmienkou pre akýkoľvek pokrok v dvojstranných vzťahoch, ktorý by mohol viesť k postupnému odstraňovaniu reštriktívnych opatrení EÚ a odblokovaniu vzťahov EÚ a Bieloruska, je bezpodmienečné a okamžité prepustenie všetkých zvyšných politických väzňov a navrátenie ich politických a občianskych práv;

                     K politickému dialógu

                           c)

                           využiť litovské predsedníctvo a samit Východného partnerstva vo Vilniuse ako ďalšiu významnú príležitosť na zlepšenie vzťahov s Bieloruskom, hneď ako budú prepustení všetci politickí väzni, a to s cieľom obnoviť politický dialóg, okrem iného o demokratických reformách, slobodných a spravodlivých voľbách, dodržiavaní zásad právneho štátu, ľudských práv a základných slobôd, a takisto nadviazať vzťahy s opozíciou a občianskou spoločnosťou, pokiaľ bieloruské orgány preukážu rešpektovanie týchto základných hodnôt;

                           d)

                           berie na vedomie prepustenie Dimitrija Daškieviča and Aliaksandra Franckeviča z väzenia v auguste a v septembri 2013 ale odsudzuje skutočnosť, že títo bývalí politickí väzni získali slobodu až po tom, čo odslúžili celé obdobie trestu;

                           e)

                           čo najlepšie využiť dočasné a podmienečné vyňatie úradujúceho ministra zahraničných vecí zo zoznamu EÚ s menami osôb, na ktoré sa vzťahuje zákaz vydávania víz, aby sa rozšíril hlavný a zásadný kanál diplomatickej komunikácie s Bieloruskom, a to najmä s cieľom uľahčiť jeho účasť na samite Východného partnerstva, predovšetkým v záujme zmysluplného dialógu o prepustení politických väzňov; zachovať však pevný postoj k zákazu vydávania víz a zmrazeniu aktív voči tým, ktorí sú priamo zapojení do porušovania noriem demokratických volieb a ľudských práv;

                           f)

                           uskutočniť hĺbkové posúdenie súčasných reštriktívnych opatrení EÚ voči bieloruským predstaviteľom a subjektom, aby sa v prípade potreby zvýšila ich účinnosť a prispôsobil sa ich rozsah, povaha a platnosť v reakcii na vývoj v krajine a vývoj jej vzťahov s EÚ;

                           g)

                           pripraviť strategický plán, inšpirovaný spoločným predbežným plánom a založený na zásade „viac za viac“, ktorý by zahŕňal prioritné oblasti pre reformy v Bielorusku v záujme zlepšenia vzťahov a účinnej spolupráce v rámci európskej susedskej politiky, pokiaľ sa prijmú konkrétne kroky smerom k demokratickým reformám;

                           h)

                           hneď ako medzinárodné organizácie uznajú voľby za slobodné a spravodlivé, konzultovať s Európskym parlamentom začlenenie nových návrhov týkajúcich sa medziparlamentných vzťahov, a to tak dvojstranných, ako aj v rámci Parlamentného zhromaždenia Euronest, pričom sa zachová podpora bieloruských demokratických síl a občianskej spoločnosti zo strany EÚ;

                           i)

                           zabezpečiť v súlade s článkom 24 ZEÚ, aby členské štáty podporovali postoj EÚ voči Bielorusku a aby ich dvojstranné vzťahy boli v súlade s krokmi EÚ; zdôrazniť, že pevné odhodlanie všetkých členských štátov EÚ, ako aj iných demokratických krajín konať jednotne môže prispieť k úspešnému presadeniu univerzálnych demokratických hodnôt a reforiem v Bielorusku;

                           j)

                           podporiť dialóg s úradníkmi, ktorí sa osobne nezapojili do represií, s cieľom posilniť spoluprácu medzi EÚ a Bieloruskom; prispieť k ich interakcii s bieloruskou občianskou spoločnosťou s konečným cieľom uľahčiť reformy;

                           k)

                           podnecovať širšiu občiansku spoločnosť vrátane odborov a zástupcov podnikov, ako aj politickú opozíciu, aby sa väčšmi zapájali do dialógu o modernizácii; na základe odporúčaní, ktoré vypracovala národná platforma Fóra občianskej spoločnosti, organizovať otvorené verejné konzultácie o jeho koncepte, účele, stratégii a riadiacej štruktúre; ďalej podporovať dialóg prostredníctvom potrebnej finančnej pomoci a odborných poznatkov a posilniť komunikačnú kampaň o jeho obsahu a očakávaných výsledkoch;

                           l)

                           zabezpečiť, aby sa pri akomkoľvek zapojení orgánov do dialógu o modernizácii spoločne a na rovnakom základe s demokratickou opozíciou a občianskou spoločnosťou v plnej miere dodržiavali demokratické zásady, a to s cieľom rozvíjať konkurencieschopné hospodárstvo a podporovať demokratické reformy, ako aj pluralistickú spoločnosť a právny štát;

                           m)

                           presadzovať, aby občianska spoločnosť bola naďalej kľúčovým aktérom politického dialógu s EÚ pri podpore demokratických zmien v Bielorusku, a preto podporiť myšlienku vytvorenia konferencie občianskej spoločnosti vo Vilniuse v očakávaní tretieho samitu Východného partnerstva;

                           n)

                           naplno využívať Európsku nadáciu pre demokraciu s cieľom podporovať kľúčových aktérov pracujúcich na záležitostiach v oblasti demokracie a ľudských práv v Bielorusku a zamerať sa pritom na tých, ktorí majú ťažkosti pri získavaní tradičnej podpory EÚ;

                           o)

                           naliehavo žiadať Rusko a krajiny Východného partnerstva, aby vyzvali Bielorusko, aby ihneď a bezpodmienečne prepustilo a politicky rehabilitovalo všetkých politických väzňov a zdržalo sa akéhokoľvek ďalšieho politicky motivovaného obťažovania;

                           p)

                           zaistiť, aby predstavitelia EÚ a členských štátov navštevujúci Bielorusko udržiavali pravidelné kontakty s predstaviteľmi občianskej spoločnosti a opozície s cieľom zaručiť vyvážené zapojenie všetkých strán do procesov, ktoré sa týkajú vzťahov medzi EÚ a Bieloruskom;

                           q)

                           zvážiť všetky dostupné politické možnosti s cieľom nabádať Bielorusko k tomu, aby:

                                       —

                                       plne realizovalo reformy volebného zákona na základe odporúčaní Organizácie pre bezpečnosť a spoluprácu v Európe/Úradu pre demokratické inštitúcie a ľudské práva (OBSE/ODIHR) s cieľom zaviesť pluralitný politický systém založený na slobodných a spravodlivých voľbách, v ktorom by sa politické myšlienky rodili zo skutočnej politickej súťaže medzi politickými stranami, ktorá je základným prvkom demokracie;

                                       —

                                       umožnilo opätovné otvorenie zatvorenej kancelárie OBSE v Minsku;

                                       —

                                       odstránilo všetky prekážky a obmedzenia, pokiaľ ide o uplatňovanie slobody združovania, slobody prejavu, slobody pohybu, slobody pokojného zhromažďovania a slobody myslenia, ktorým čelí demokratická opozícia, organizácie občianskej spoločnosti a MVO, vrátane odstránenia všetkých prekážok pri registrácii a plnohodnotného fungovania a prijatia technickej pomoci pre medzinárodný rozvoj; zreformovalo ustanovenia svojho trestného zákonníka o účasti v neregistrovaných organizáciách;

                                       —

                                       zaviedlo potrebné inštitucionálne zmeny na zabezpečenie nezávislosti súdnictva v súlade s odporúčaniami osobitného spravodajcu OSN pre nezávislosť sudcov a právnikov, ako aj nezávislosti právnikov, a to prostredníctvom novelizácie a účinného uplatňovania zákona o právnickej profesii;

                                       —

                                       nevykonávalo popravu osôb odsúdených na smrť v roku 2013, zaviedlo moratórium a následne zrušilo trest smrti;

                                       —

                                       vykonávalo rozhodnutia Výboru OSN pre ľudské práva a Pracovnej skupiny OSN pre svojvoľné zadržiavanie o jednotlivých prípadoch, ako aj odporúčania Výboru OSN proti mučeniu z roku 2011 s cieľom zastaviť neľudské a ponižujúce zaobchádzanie;

                                       —

                                       v plnej miere spolupracovalo s osobitným spravodajcom OSN pre situáciu v oblasti ľudských práv v Bielorusku v záujme riešenia závažných obáv, ktoré vyjadril vo svojej správe z apríla 2013, a ako prvý krok, aby mu povolilo vstup do krajiny;

                                       —

                                       plne modernizovalo väzenský systém a zintenzívnilo spoluprácu s Radou Európy, v prvom rade podpísaním Európskeho dohovoru na zabránenie mučenia a neľudského či ponižujúceho zaobchádzania alebo trestania a umožnením Výboru pre prevenciu mučenia pravidelný prístup do väzníc, najmä tých, v ktorých sú uväznení politickí väzni a obhajcovia ľudských práv; umožnilo prístup zástupcov iných príslušných medzinárodných a vnútroštátnych organizácií, diplomatov, skupín občianskej spoločnosti a rodinných príslušníkov politických väzňov do bieloruských väzníc;

                                       —

                                       zriadilo nezávislú a plne funkčnú vnútroštátnu inštitúciu pre ľudské práva, ktorá by mohla mať podobu úradu ombudsmana;

                                       —

                                       zaručilo všetkým národnostným menšinám rovnaké príležitosti a rovnaké práva, začlenenie a nediskrimináciu a zabezpečilo normalizáciu situácie Únie Poliakov v Bielorusku; ukončilo marginalizáciu rómskej menšiny, uskutočnilo pokrok v dodržiavaní náboženských práv a slobôd, ako aj v nediskriminácii občanov LGBT;

                           r)

                           so zreteľom na skutočnú slobodu médií a prístup k nim prijať tieto kroky: naliehavo vyzvať Bielorusko, aby odstránilo akreditačné obmedzenia pre novinárov a obmedzenia vo využívaní satelitnej televízie, zintenzívniť finančnú a technickú pomoc EÚ pre všetky typy nezávislých médií (v rámci krajiny, aj za jej hranicami) s cieľom zaistiť ich udržateľné fungovanie a možnosť širšieho prístupu k nim; poskytnúť pomoc zameranú na vypĺňanie žiadosti o programy európskej pomoci, rozvíjanie spoločných projektov a konzorcií s medzinárodnými tlačovými agentúrami a zahraničnými médiami;

                     K hospodárskej a energetickej spolupráci

                           s)

                           usilovať sa o konštruktívny technický dialóg medzi EÚ a Bieloruskom o makroekonomickom vývoji a finančných otázkach na dosiahnutie toho, aby sa Bielorusko dôveryhodne zaviazalo realizovať makroekonomické a štrukturálne reformy vrátane privatizácie štátnych podnikov, liberalizácie cien, obchodu a bankového systému, rozvoja vhodnej siete sociálneho zabezpečenia a boja proti korupcii;

                           t)

                           ďalej zdôrazňovať, že pokiaľ budú splnené kľúčové politické požiadavky, vyššie uvedené reformy sú nevyhnutné pre hospodársky rozvoj Bieloruska a uľahčili by európske investície a medzinárodné pôžičky, mohli by vyslať pozitívny signál na odstránenie súčasných prekážok brániacich rokovaniam s WTO, a umožnili by tak ďalšiu integráciu do svetového hospodárstva;

                           u)

                           ponúknuť technickú pomoc na vytvorenie priaznivého podnikateľského prostredia s cieľom zaviesť rovnaké podmienky, bezpečnosť investícií a rovnaké príležitosti pre všetky spoločnosti, najmä MSP;

                           v)

                           posilniť spoluprácu s Bieloruskom v otázkach súvisiacich so zamestnanosťou vrátane rozvoja ľudského kapitálu a zručností zodpovedajúcich dopytu na trhu práce;

                           w)

                           nabádať Bielorusko, aby uplatňovalo odporúčania Medzinárodnej organizácie práce (MOP), predovšetkým pokiaľ ide o slobodu združovania, registráciu a činnosť nezávislých odborov; naliehavo žiadať Bielorusko, aby svoje právne predpisy znovelizovalo tak, aby zaručovali pracovníkom možnosť slobodne a bez akýchkoľvek obmedzení opustiť svoje pracovné miesta vo verejnom aj súkromnom sektore;

                           x)

                           vyzvať Bielorusko, aby presadzovalo najvyššie medzinárodné bezpečnostné normy a skutočne nezávislé posúdenie vplyvu na životné prostredie pri výstavbe a prevádzke všetkých elektrární a čo najlepšie využívalo odborné znalosti a financovanie zo všetkých dostupných medzinárodných nástrojov v plnom súlade s existujúcimi medzinárodnými právnymi predpismi, ako je dohovor z Espoo a Aarhuský dohovor, a na základe záväzku z 23. júna 2011 uskutočnilo komplexné posúdenia rizík a bezpečnosti (záťažové testy) s ohľadom na špecifikácie dohodnuté Európskou komisiou a Skupinou európskych regulačných orgánov pre jadrovú bezpečnosť;

                           y)

                           pomáhať pri rozvoji diverzifikácie zdrojov energie a dodávateľských trás v Bielorusku a podeliť sa o najlepšie postupy EÚ pri realizácii medzinárodných a regionálnych projektov ekologického hospodárstva pri súčasnom podporovaní energetickej účinnosti a obnoviteľných zdrojov energie;

                           z)

                           podporovať ďalšiu regionálnu spoluprácu s Bieloruskom aj prostredníctvom odvetvových iniciatív Východného partnerstva, najmä v oblasti obchodu, energetiky, životného prostredia a dopravy, podporovať najlepšie postupy dvojstranných ekonomických fór a súčasne sa snažiť o ďalšie budovanie kapacít neštátnych aktérov a presadzovanie dobrej správy vecí verejných a reformy verejnej správy;

                           aa)

                           naďalej poskytovať technickú a zdravotnícku pomoc obyvateľom postihnutým černobyľskou jadrovou katastrofou;

                           ab)

                           podporovať Bielorusko, aby skúmalo a rozvíjalo nekonvenčné zdroje energie;

                     K riadeniu hraníc

                           ac)

                           posilniť spoluprácu medzi EÚ a Bieloruskom pri riadení hraníc a v boji proti cezhraničnej trestnej činnosti, a predovšetkým pomáhať Bielorusku pri rozvoji jeho tranzitného systému, modernizácii ciel a postupov kontroly hraníc a plnej realizácii koncepcie integrovaného riadenia hraníc EÚ;

                           ad)

                           zaistiť neobmedzený prístup do Bieloruska a cestovanie na jeho území pre diplomatov a politikov z EÚ;

                           ae)

                           poskytnúť v obojstrannom záujme bieloruskej agentúre pre riadenie hraníc ďalšiu odbornú prípravu v súlade so schengenským acquis;

                           af)

                           zvážiť poskytovanie primeranej technickej pomoci určenej na zavedenie moderných systémov kontroly hraníc a modernej infraštruktúry na strane EÚ;

                           ag)

                           poskytnúť príslušným bieloruským orgánom primeranú odbornú prípravu v oblasti najlepších postupov EÚ pri zavádzaní pasov s biometrickými údajmi;

                           ah)

                           začať partnerstvo medzi EÚ a Bieloruskom v oblasti mobility a nabádať Bielorusko, aby hralo aktívnu úlohu v rámci pracovnej skupiny Východného partnerstva pre migráciu a azyl;

                           ai)

                           podporovať spoluprácu medzi Bieloruskom a Rozvojovým programom Organizácie spojených národov (UNDP) a Detským fondom OSN (UNICEF) s cieľom podporovať programy zamerané na boj proti obchodovaniu s ľuďmi;

                     K občianskej spoločnosti a medziľudským kontaktom

                           aj)

                           zvýšiť podiel projektov, ktoré sú osožnejšie a viditeľnejšie pre celé obyvateľstvo, prispeli by k väčšiemu porozumeniu občanov, pokiaľ ide o hodnoty, normy a politiky EÚ, a zdôraznili by výhody jej modelu a odborných znalostí; v tomto smere zdôrazňovať príležitosť, ktorú ponúka Fórum občianskej spoločnosti, a to najmä so zreteľom na jeho nadchádzajúcu schôdzu, ktorá sa uskutoční v októbri tohto roka v Kišiňove;

                           ak)

                           systematicky a nekompromisne oponovať akýmkoľvek dezinformáciám a zavádzajúcim informáciám bieloruských orgánov o politikách a projektoch EÚ, a to vydávaním a šírením všetkých potrebných informácií (faktov, číselných údajov, právnych predpisov);

                           al)

                           zintenzívniť technickú a finančnú podporu, a to aj prostredníctvom novej Európskej nadácie pre demokraciu, pre organizácie občianskej spoločnosti, nezávislé MVO, obhajcov ľudských práv a odbory so sídlom v Bielorusku, prípadne v členských štátoch, ktoré majú v Bielorusku kľúčový vplyv; aktívnejšie zapájať občiansku spoločnosť do realizácie, monitorovania a posudzovania projektov financovaných z prostriedkov EÚ; výrazne zlepšiť aj komunikáciu a šírenie informácií EÚ s cieľom rozvíjať porozumenie občanov, pokiaľ ide o prístup EÚ k základným právam a slobodám a o potrebu sociálneho a hospodárskeho pokroku;

                           am)

                           podporovať organizácie usilujúce sa o presadzovanie demokracie a ľudských práv, a to nielen organizácie so sídlom v Bielorusku, ale aj v zahraničí, pretože bieloruské orgány takýmto organizáciám neustále odopierajú možnosť registrácie; urýchlene zrevidovať najnovšie pravidlá podávania žiadostí o financovanie z prostriedkov EÚ v rámci nástroja EIDHR/NSLA, ktoré prakticky vylučujú z procesu podávania žiadostí známe a rešpektované bieloruské mimovládne organizácie

                           an)

                           žiadať bieloruské orgány, aby vykonali rozhodnutie pracovnej skupiny OSN pre svojvoľné zadržiavanie č. A/HRC/WGAD/2012/39 o prípade obrancu ľudských práv Alesa Bialjackého, v ktorom sa predovšetkým uvádza, že zadržiavanie pána Bialjackého, predsedu Centra ľudských práv „Viasna“ a podpredsedu FIDH, je svojvoľné, pričom „porušuje článok 20 ods. 1 Všeobecnej deklarácie ľudských práv a článok 22 Medzinárodného dohovoru o občianskych a politických právach“;

                           ao)

                           naliehať na Bielorusko, aby rozšírilo stále pozvanie na všetky osobitné postupy OSN a aby pozvalo osobitného spravodajcu OSN pre situáciu obhajcov ľudských práv na návštevu krajiny;

                           ap)

                           zaviazať bieloruské orgány k tomu, aby zrušili trestnú zodpovednosť za prijatie zahraničných grantov a umožnili organizáciám, aby si ponechali prostriedky na zahraničných bankových účtoch;

                           aq)

                           zvážiť jednostranné zjednodušenie vydávania víz a zníženie ich ceny zo 60 EUR na úroveň dostupnú pre bieloruských občanov a plne využiť existujúcu pružnosť v rámci vízového kódexu vrátane zrušenia alebo zníženia poplatkov za krátkodobé víza, predovšetkým pre mladých ľudí, aby sa uľahčili a zintenzívnili medziľudské kontakty a zabránilo sa ďalšej izolácii bieloruských občanov; zvážiť tiež jednostranné zníženie alebo zrušenie poplatkov za dlhodobé víza s dlhodobým cieľom dosiahnuť bezvízový režim;

                           ar)

                           vyzvať bieloruské orgány, aby začali rokovania s EÚ o dohodách o zjednodušení vízového režimu a readmisii s dlhodobým cieľom dosiahnuť bezvízový režim, a podporiť tak medziľudské kontakty, a aby prijali naliehavé opatrenia na vykonávanie dohôd s Poľskom a Litvou o malom pohraničnom styku;

                           as)

                           podnecovať spoluprácu medzi mestami a obcami v EÚ a Bielorusku s využitím príkladov osvedčených postupov z niektorých krajín EÚ, najmä Poľska, Litvy a Lotyšska;

                           at)

                           snažiť sa zabezpečiť pre Bielorusov v EÚ viac vzdelávacích a výskumných príležitostí v oblastiach vysokoškolského vzdelávania, informálneho učenia a vzdelávania dospelých; iniciovať a podporovať program stáží pre mladých bieloruských odborníkov v inštitúciách EÚ a iných medzinárodných organizáciách; ďalej podporovať Európsku univerzitu humanitných vied a rozvíjať a podporovať programy vzdelávania a odbornej prípravy v Bielorusku; zabezpečiť primerané a trvalé financovanie programu Erasmus Mundus pre bieloruských študentov;

                           au)

                           aktívne hľadať príležitosti, ako začať s Bieloruskom dialóg o realizácii zásadných reforiem jeho systému vysokoškolského vzdelávania s cieľom rozvíjať predovšetkým akademickú slobodu, inštitucionálnu autonómiu a účasť študentov, aby tak Bielorusko mohlo prípadne pristúpiť do európskeho priestoru vysokoškolského vzdelávania (bolonský proces);

                           av)

                           vyzýva Medzinárodnú hokejovú federáciu, aby vážne opätovne zvážila svoje rozhodnutie umožniť Bielorusku hosťovať Majstrovstvá sveta v ľadovom hokeji v roku 2014;

               2.

               poveruje svojho predsedu, aby postúpil toto odporúčanie podpredsedníčke Komisie/vysokej predstaviteľke Únie pre zahraničné veci a bezpečnostnú politiku (PK/VP), ESVČ, Rade, Komisii a členským štátom.

      (1)  Prijaté texty, P7_TA(2012)0410.

      (2)  Prijaté texty, P7_TA(2012)0112.

      (3)  Ú. v. EÚ C 377 E, 7.12.2012, s. 162.

      (4)  Ú. v. EÚ C 136 E, 11.5.2012, s. 57.

      (5)  Prijaté texty, P7_TA(2012)0334.

      (6)  Ú. v. EÚ C 168 E, 14.6.2013, s. 26.

      (7)  Ú. v. EÚ C 296 E, 2.10.2012, s. 105.

      (8)  Ú. v. EÚ L 307, 7.11.2012, s. 1.

      (9)  Údaje z Nezávislého inštitútu sociálno-ekonomických štúdií, apríl 2013.

      (10)  Do zoznamu politických väzňov patria aj Mikalaj Statkevič, Pavel Seviarynec, Eduard Lobau, Mikalaj Antukovič, Mikalaj Dziadok a Ihar Alienevič.


title: P6_TA(2007)0482#Vzťahy medzi EÚ a Srbskom#Odporúčanie Európskeho parlamentu Rade z 25. októbra 2007 o vzťahoch medzi Európskou úniou a Srbskom (2007/2126(INI))

text:
C 263 E/626                                              Úradný vestník Európskej únie                         SK          16.10.2008

Štvrtok 25. októbra 2007

              2.    zastáva názor, že v návrhu osobitného opatrenia pre Irak na rok 2007 Komisia prekročila vykonávacie
              právomoci ustanovené v nariadení (ES) č. 1905/2006 tým, že si ako jednu z oblastí intervencie vybrala
              „štúdiu uskutočniteľnosti pre ložisko zemného plynu v oblasti Akkas“, ktorej všeobecným cieľom je „študo-
              vať podmienky využitia ložiska zemného plynu v oblasti Akkas v západnom Iraku s ohľadom na zapojenie
              jeho produkcie do sýrskej plynovodnej siete“ a ďalej „tento projekt podľa možnosti integrovať do európsko-
              arabského projektu trhu s plynom v Mašreku“; upozorňuje na to, že „štúdia zohľadní budúce záujmy sused-
              ných krajín Mašreku a EÚ pri umiestnení produkcie z vrtov na trh s plynom EÚ-Mašrek“ a že „toto umiest-
              nenie otvorí veľký potenciálny trh pre produkciu z ložísk v oblasti Akkas a umožní prvé umiestnenie
              irackého zemného plynu na regionálny a európsky trh“, a preto sa domnieva, že tento cieľ nie je v súlade
              s článkom 2 ods. 1 a 4 nariadenia (ES) č. 1905/2006, keďže hlavným cieľom navrhovaného osobitného
              opatrenia nie je odstránenie chudoby a keďže uvedené ciele nespĺňajú kritériá pre pomoc ODA, ktoré sta-
              novil OECD/DAC;

              3.   vyzýva Komisiu, aby vzala späť alebo zmenila svoj návrh rozhodnutia, ktorým sa ustanovuje osobitné
              opatrenie pre Irak, a aby riadiacemu výboru DCI predložila nový návrh rozhodnutia, ktorý bude v plnej
              miere v súlade s ustanoveniami nariadenia (ES) č. 1905/2006;

              4.    poveruje svojho predsedu, aby toto uznesenie postúpil Rade, Komisii, zástupcom členských štátov
              v riadiacom výbore DCI a parlamentom a vládam členských štátov.

              P6_TA(2007)0482

              Vzťahy medzi EÚ a Srbskom

              Odporúčanie Európskeho parlamentu Rade z 25. októbra 2007 o vzťahoch medzi Európskou úniou
                                              a Srbskom (2007/2126(INI))

              Európsky parlament,

              — so zreteľom na návrh odporúčania Rade, ktorý predložil Jelko Kacin v mene skupiny ALDE o vzťahoch
                medzi Európskou úniou a Srbskom (B6-0202/2007),

              — so zreteľom na svoje uznesenie z 29. septembra 2005 o obrane multietnickosti vo Vojvodine (1),

              — so zreteľom na záverečnú správu vyšetrovacej misie svojej ad hoc delegácie vo Vojvodine a v Belehrade
                z 2. marca 2005,

              — so zreteľom na založenie Republiky Srbskej, ako nástupníka štátu Srbska a Čiernej Hory po referende
                v Čiernej Hore 21. mája 2006, v ktorom bola vyjadrená podpora nezávislosti,

              — so zreteľom na novú srbskú ústavu, ktorá bola prijatá referendom 28. a 29. októbra 2006,

              — so zreteľom na správu Komisie z 8. novembra 2006 o pokroku Srbska v roku 2006 (SEK(2006)1389),

              (1) Ú. v. EÚ C 227 E, 21.9.2006, s. 620.
 ---pagebreak--- 16.10.2008         SK                             Úradný vestník Európskej únie                                         C 263 E/627

                                                                                Štvrtok 25. októbra 2007

             — so zreteľom na pristúpenie Srbska k Partnerstvu NATO za mier 14. decembra 2006,

             — so zreteľom na výsledok srbských parlamentných volieb 21. januára 2007,

             — so zreteľom na rozsudok Medzinárodného súdneho dvora z 26. februára 2007 vo veci Bosna
               a Hercegovina/Srbsko a Čierna Hora,

             — so zreteľom na stanovisko Benátskej komisie Rady Európy č. 405/2006 k novej srbskej ústave zo dňa
               19. marca 2007,

             — so zreteľom na vytvorenie novej vlády v Belehrade 15. mája 2007,

             — so zreteľom na päť kľúčových cieľov novej vlády Srbska predstavených 15. mája 2007,

             — so zreteľom na obnovenie rokovaní o stabilizačnej a asociačnej dohode medzi EÚ a Srbskom 13. júna
               2007,

             — so zreteľom na závery Rady pre všeobecné záležitosti z 12. februára a 18. júna 2007 o krajinách
               západného Balkánu,

             — so zreteľom na správu hlavnej prokurátorky Medzinárodného trestného tribunálu pre bývalú Juhosláviu
               (ICTY) z 18. júna 2007 predloženú Bezpečnostnej rade OSN týkajúcu sa spolupráce Srbska s ICTY,

             — so zreteľom na výmenu názorov s hlavnou prokurátorkou ICTY na zasadnutí parlamentného Výboru
               pre zahraničné veci z 26. júna 2007,

             — so zreteľom na dohodu medzi EÚ a Srbskom o riadnom vymáhaní vlastníckych práv pre dosiahnutie
               politickej, ako aj hospodárskej stability,

             — so zreteľom na článok 114 ods. 3 a článok 90 rokovacieho poriadku,

             — so zreteľom na správu Výboru pre zahraničné veci (A6-0325/2007),

             A. keďže budúcnosť Srbska je v Európskej únii,

             B.   keďže Srbsko je dôležitým faktorom stability a prosperity v regióne a vyhliadka na členstvo v EÚ je
                  jedným z najdôležitejších reformných podnetov,

             C. keďže Srbsko je signatárom Stredoeurópskeho združenia voľného obchodu (CEFTA) a nedávno ukon-
                čilo technické rokovania týkajúce sa stabilizačnej a asociačnej dohody; keďže vstup Srbska do WTO by
                mohol byť uzavretý pred rokom 2008,

             D. keďže sedemdesiat percent tých Srbov, ktorí volili, je za členstvo v EÚ, a dve tretiny občanov volili
                strany patriace k demokratickému táboru,

             E.   keďže Srbsko má novú vládu, ktorá je proeurópska a proreformná,

             F.   keďže Srbsko úspešne obnovilo rokovania o stabilizačnej a asociačnej dohode, mohlo by to byť ďalším
                  príkladom pozitívnych zmien na západnom Balkáne ovplyvnených okrem iného aj EÚ,
 ---pagebreak--- C 263 E/628                                          Úradný vestník Európskej únie                                  SK          16.10.2008

Štvrtok 25. októbra 2007

              G. keďže bolo vyvinuté – a malo by pokračovať – skutočné úsilie s cieľom prekonať rozdielnosti a prístupy
                 minulosti a podporovať európsku budúcnosť pre obyvateľov Srbska,

              H. keďže srbské hospodárstvo preukázalo silný rast v roku 2006 (približne 5,8 %) a rastúci objem zahra-
                 ničných investícií; keďže však pretrvávajú pochybnosti týkajúce sa ďalej narastajúceho súčasného defi-
                 citu a vysokej miery nezamestnanosti (približne 20,9 % v roku 2006),

              I.   keďže korupcia je naďalej vážnym problémom v Srbsku a keďže na stupnici vnímania korupcie za rok
                   2006 organizácie Transparency International dosiahla úroveň 3,0 (0 znamená vysokú mieru korupcie,
                   10 neprítomnosť korupcie),

              J.   keďže dvaja zo šiestich podozrivých z vojnových zločincov na úteku, ktorých hľadá ICTY, boli nedávno
                   zatknutí a prevezení do Haagu a zostávajú celkovo štyria vrátane Ratka Mladića a Radovana Karadžića,

              K. keďže srbská verejnosť nie je dostatočne informovaná o rozsahu zločinov spáchaných v nedávnych
                 vojnách, najmä v Srebrenici,

              L.   keďže vojny v Juhoslávii výrazne zmenili sociálnu štruktúru Srbska a vynútili si okrem iného rozsiahlu
                   emigráciu politickej a intelektuálnej elity a záplavu utečencov a vysídlených osôb spolu s návratom
                   veteránov traumatizovaných násilím z 90. rokov,

              M. keďže rozpad Juhoslávie mal zničujúce dôsledky, pretože došlo k stratám ľudských životov a k utrpeniu
                 ľudí, a tak sa zmierenie etník stalo mimoriadne dôležitým faktorom v zabezpečení stability v regióne,

              1.    verí, že Srbsko si zaslúži osobitné uznanie za mierové riešenie niekoľkých závažných problémov
              v posledných rokoch vrátane rozpadu Srbska a Čiernej Hory, za spravodlivé a slobodné parlamentné voľby
              a za vytvorenie novej proeurópskej vlády;

              2.    víta obnovenie ukončenie technických rokovaní o stabilizačnej a asociačnej dohode medzi srbskou
              vládou a EÚ po ich trinásťmesačnom prerušení; podporuje obe strany, aby vykonali všetky potrebné opa-
              trenia na to, aby zabránili technickým zdržaniam pred podpisom dohody, aby tak bolo možné podpísať
              dohodu do konca roka 2007; považuje podpis stabilizačnej a asociačnej dohody za dôležitý krok na ceste
              ku pristúpeniu do EÚ;

              3.    víta želanie srbskej vlády spolupracovať s ICTY, čo otvára cestu ďalšej spolupráci s EÚ; ale trvá na tom,
              aby táto spolupráca v krátkom čase priniesla ďalšie výsledky;

              4.    berie na vedomie informácie Carly Del Ponteovej, hlavnej žalobkyne ICTY, Rade EÚ pre všeobecné
              záležitosti a vonkajšie vzťahy z 15. októbra 2007 v Luxemburgu; žiada Srbsko, aby v súvislosti
              s nadchádzajúcou návštevou Carly Del Ponteovej v Belehrade vyriešilo stále otvorené otázky, ktoré sa týkajú
              plnej spolupráce s ICTY; vyzýva Komisiu, aby po vyriešení uvedených otázok bezodkladne parafovala
              dohodu o stabilizácii a pridružení;

              5.    blahoželá Srbsku k nedávno dosiahnutému pokroku v spolupráci s ICTY, ktorý umožnil, aby boli
              obnovené rokovania o stabilizačnej a asociačnej dohode, a hlavnej prokurátorke ICTY Carle Del Ponteovej
              k pozitívnemu hodnoteniu týkajúcemu sa spolupráce Srbska s tribunálom; víta zatknutie Zdravka Tolimira
              a Vlastimira Đorđevića a ich prevoz do Haagu, prísľub predsedu vlády Koštunicu Carle Del Ponteovej, že
              „predpokladá viac zatknutí“ (vrátane bosniansko-srbského generála Ratka Mladića) a vytvorenie nových
              štruktúr zameraných na sústredenie všetkých činností na zadržanie utečencov vrátane zlepšenia transparent-
              nosti Rady národnej bezpečnosti; víta spoluprácu medzi orgánmi Srbska, Bosny a Hercegoviny a Čiernej
              Hory v oblasti uľahčenia nedávnych prevozov do Haagu;
 ---pagebreak--- 16.10.2008        SK                                Úradný vestník Európskej únie                                            C 263 E/629

                                                                                Štvrtok 25. októbra 2007

             6.    pripomína Srbsku, že podpísanie stabilizačnej a asociačnej dohody je podmienené úplnou spoluprácou
             s ICTY, ktorá by mala viesť k zatknutiu a prevozu všetkých zostávajúcich podozrivých, zatiaľ čo upozorňuje,
             že nedávne zatknutia dokázali, že srbské orgány sú schopné nájsť osoby podozrivé z vojnových zločinov;
             zdôrazňuje, že úplná spolupráca s tribunálom nie je len medzinárodnou povinnosťou, ale aj kľúčovým
             krokom k dosiahnutiu trvalého zmierenia v regióne; z tohto dôvodu vyzýva srbský parlament, aby splnil
             svoje záväzky vyplývajúce z hore uvedeného rozsudku ICTY a aby prijal vyhlásenie odsudzujúce genocídu
             v Srebrenici;

             7.    verí, že vzhľadom na harmonogram týkajúci sa uzatvorenia ICTY, ktorý predpokladá ukončenie súd-
             nych procesov do roku 2008, by bolo nevyhnutné predĺžiť mandát ICTY v prípadoch, kde obvinení vojnoví
             zločinci budú zatknutí po tomto dátume;

             8.    konštatuje, že kompromisná dohoda uzavretá na zasadaní Európskej rady v Bruseli 21. a 22. júna
             2007 pripravuje cestu k obnovenému právnemu základu pre EÚ do roku 2009, vytvára nevyhnutné inšti-
             tucionálne prostredie na ďalšie rozšírenie EÚ a umožnení EÚ a Srbsku na základe rozvoja a jeho zásluh
             viesť dynamicky prístupový proces;

             9.   domnieva sa, že vyriešenie otázky štatútu Kosova bude znamenať konsolidáciu stability na západnom
             Balkáne a uľahčenie integrácie regiónu do EÚ;

             10.    so spokojnosťou konštatuje, že Srbsko vykonalo významný pokrok v hospodárstve od roku 2000,
             s priemernou ročnou mierou rastu 5 %; berie však na vedomie, že podľa hodnotenia MMF táto skutočnosť
             neviedla ani k zníženiu chudoby, ani k poklesu vysokej miery nezamestnanosti (ktorá presahuje 20 %);
             domnieva sa, že riešenie týchto problémov je jednou z najdôležitejších úloh novej vlády; vyzýva preto
             srbskú vládu, aby sa pevnejšie zaviazla k vytváraniu pracovných miest a zmierňovaniu chudoby, a aby prijala
             konkrétne opatrenia zamerané na vyrovnanejší hospodársky rozvoj všetkých regiónov v krajine, pričom by
             sa osobitná pozornosť mala venovať menej rozvinutým regiónom v juhovýchodnej a južnej časti krajiny;

             11.    verí, že ďalší rozvoj administratívnych štruktúr a procesov môže zvýšiť dôveru v právny štát, posilniť
             trhové hospodárstvo a podporiť hospodársky rast v Srbsku; vyzýva srbské orgány, aby zlepšili hospodárske
             prostredie pre zahraničné investície a transparentnosť v obchodných vzťahoch;

             12.    s potešením berie na vedomie, že Srbsko má novú ústavu, ktorá obsahuje pozitívne ustanovenia
             týkajúce sa ľudských práv; avšak konštatuje, že právny rámec na ochranu menšín treba naďalej zlepšovať;
             obáva sa problematických ustanovení týkajúcich sa okrem iného postupu vymenúvania, podporovania
             a odvolávania sudcov a prokurátorov a nedostatku primeranej verejnej diskusie alebo parlamentnej rozpravy
             počas procesu navrhovania; vyzýva srbské orgány, aby zvážili rozšírenie rozsahu územnej decentralizácie,
             konkrétne vo vzťahu s Vojvodinou;

             13.    zdôrazňuje, že je dôležité zabezpečiť, aby pomoc EÚ bola poskytnutá spôsobom, ktorý zohľadňuje
             súčasnú územnú a administratívnu štruktúru Srbska, etnické zloženie a tradičné hospodárske a kultúrne
             vzťahy na príslušných územiach, a to s plným zapojením miestnych a regionálnych orgánov; vyzýva Komi-
             siu, Radu a svoje príslušné výbory, aby dôkladne monitorovali usporiadanie regiónov v Srbsku na úrovni
             NUTS 2;

             14.     gratuluje Srbsku k zvýšeniu transparentnosti činností vlád a parlamentu a za dobré administratívne
             kapacity; blahoželá Srbsku k prijatiu zákona o rozpočte na rok 2007 a k zvoleniu ombudsmana a komisára
             pre verejné informácie, guvernéra Národnej banky Srbska a členov rady najvyššieho kontrolného orgánu;
             ľutuje, že nominovanie sudcov Ústavného súdu sa ešte nerealizovali;
 ---pagebreak--- C 263 E/630                                          Úradný vestník Európskej únie                                  SK          16.10.2008

Štvrtok 25. októbra 2007

              15.     je pevne presvedčený, že kľúčovou otázkou v oblasti ľudských práv je hľadanie trvalých riešení
              situácie utečencov a osôb presídlených v rámci vlastnej krajiny, najmä preto, že v Srbsku stále žije veľké
              množstvo utečencov najmä z Chorvátska a čiastočne z Bosny a Hercegoviny a presídlených osôb z Kosova;
              hlboko ľutuje, že nebol splnený termín na urovnanie všetkých zostávajúcich otázok podľa Sarajevskej dekla-
              rácie o návrate utečencov a majetkových reparáciách, ktorú podpísalo 31. januára 2005 Chorvátsko, Bosna-
              Hercegovina a Srbsko-Čierna Hora a ktorý bol stanovený do konca roka 2006, a ľutuje tiež, že od tohto
              termínu sa v problematike pokročilo len minimálne;

              16.     vyzýva preto srbskú vládu, aby vyvíjala úsilie na splnenie Sarajevskej deklarácie vrátane prijatia jas-
              ného právneho rámca, ktorý sa bude týkať okrem iného práva na návrat na miesto pôvodu a práva na
              majetkové odškodnenie; vyzýva EÚ, jej členské štáty a medzinárodné spoločenstvo, aby boli ak naďalej
              odhodlaní presadzovať práva utečencov a pokračovali v pomoci príslušným krajinám, vrátane vyčleňovania
              dostatočného objemu finančných prostriedkov na tento účel; zdôrazňuje, že integrácia alebo presídlenie
              vysídlených osôb a utečencov by nemali významne ovplyvniť etnickú rovnováhu oblasti alebo regiónu;
              v tejto súvislosti upozorňuje na Rámcový dohovor Rady Európy o ochrane menšín z 1. februára 1995;

              17.    uznáva pokrok dosiahnutý v boji proti organizovanému zločinu a korupcii, ktorý nedávno viedol
              k mnohým významným zatknutiam, zatiaľ čo upozorňuje, že korupcia, najmä v polícii a súdnictve, zostáva
              vážnym problémom, a že úradné vyšetrovania korupcie často preukážu jej politickú motiváciu; poukazuje
              na to, že korupcia je hlavnou prekážkou prilákania väčších zahraničných investícií a vyzýva srbskú vládu,
              aby realizovala všeobecnú protikorupčnú stratégiu; považuje za nevyhnutné presadenie boja proti organizo-
              vanému zločinu;

              18.    víta ukončenie prevodu kompetencií na ochranu štátnych hraníc z armády na políciu ako dôležitý
              krok smerom k dodržiavaniu noriem EÚ; nalieha na Radu a Komisiu, aby naďalej podporovali srbskú vládu
              pri vykonávaní základnej reformy polície, bezpečnostných služieb a armády vrátane opatrení určených na
              väčší dohľad občanov nad armádou; uvažuje o tom, že reforma polície by mala zohľadňovať nevyhnutnosť
              komunikácie policajných zložiek v jazyku menšiny v regiónoch, ktoré sú obývané veľkou menšinovou
              populáciou;

              19.    verí, že presadzovanie právneho štátu a dôsledné vykonávanie právnych ustanovení musí byť jednou
              z najvyšších priorít vlády; víta doteraz prijaté opatrenia na reformu súdnictva, ale zdôrazňuje nevyhnutnosť
              v tomto procese pokračovať, predovšetkým vo vzťahu k rýchlosti priebehu súdnych konaní, ochrane sved-
              kov, zabráneniu korupcie a nezávislosti sudcov; s poľutovaním konštatuje, že Ústavný súd nefunguje
              a poukazuje na skutočnosť, že to nevedie k rozvoju demokracie a demokratickým právnym predpisom
              v Srbsku;

              20.    víta záver súdneho konania o vražde premiéra Zorana Đinđića a podporuje nedávnu iniciatívu oso-
              bitnej prokuratúry na odhalenie politických motívov v pozadí atentátu;

              21.     víta prácu srbského prokurátora pre vojnové zločiny, ale ľutuje, že súdne konania o domácich vojno-
              vých zločinoch sú oslabené nedostatkom transparentnosti a politickej vôle na vypátranie reťazca zodpoved-
              ných veliteľov vydávajúcich rozkazy, ktorí stoja za bezprostrednými páchateľmi; je presvedčený, že tresty
              uložené srbským súdom pre vojnové zločiny štyrom členom polovojenskej skupiny Škorpióni za popravu
              šiestich moslimov zo Srebrenice nezodpovedali brutálnej povahe trestného činu; konštatuje, že srbský pre-
              zident vyjadril svoje verejné poľutovanie nad krátkym trvaním uložených trestov;

              22.     je presvedčený, že občania Srbska majú nárok dozvedieť sa pravdu o politike vojny a skutkoch geno-
              cídy, ktoré boli spáchané v ich mene a poznať mená páchateľov vojnových zločinov; je presvedčený, že
              Srbsko musí čestne riešiť svoju nedávnu minulosť, aby mohlo pokročiť ďalej a zmieriť sa s minulosťou, čo
              je integrálnou súčasťou ceste k zmiereniu so susedmi, vyzýva vládu na opätovné otvorenie Výboru pre
              pravdu a zmierenie zriadeného v roku v neposlednom rade na podporu pozitívnej atmosféry v tých častiach
              krajiny, ktoré sú najviac postihnuté konfliktom medzi etnikami; nalieha na Komisiu, aby presadzovala ini-
              ciatívy umožňujúce osobné kontakty ľudí v regióne a na tento účel uvoľnila väčšiu časť financií;
 ---pagebreak--- 16.10.2008         SK                              Úradný vestník Európskej únie                                           C 263 E/631

                                                                                Štvrtok 25. októbra 2007

             23.    víta ospravedlnenie srbského prezidenta chorvátskym občanom za vojnové zločiny spáchané v mene
             Srbska počas nedávnej vojny; považuje toto ospravedlnenie za vyjadrenie veľkej politickej zrelosti
             a demokratického vedenia a za hmatateľný dôkaz toho, že súčasná vláda je odhodlaná viesť politiku priateľ-
             stva a spolupráce so susednými krajinami;

             24.    domnieva sa, že zmierenie a spravodlivosť sú nevyhnutné pre stabilitu a rozvoj všetkých krajín
             v regióne a tiež pre ich integráciu do EÚ; vyzýva krajiny susediace so Srbskom, aby postupovali podľa
             tohto vzoru a odsúdili všetky prejavy etnickej netolerancie a rasizmu na svojom území;

             25.    je presvedčený, že EÚ a jej členské štáty by mali iniciovať a podporovať programy zamerané na
             psychosociálne poradenstvo, hlavne, ale nie výhradne sústredené na ženy a deti traumatizované skúseno-
             sťami pred vojnou a počas nej;

             26.    víta nedávnu spoluprácu medzi Belehradom a Prištinou pri hľadaní nezvestných osôb z konfliktu
             v Kosove, najmä nedávne spoločné úsilie v oblasti Raška; vyzýva srbskú vládu, aby vydala verejnú správu
             k otázke Mačkatice;

             27.    vyzýva Radu a Komisiu, aby vyčlenila dostatočné finančné zdroje pre Medzinárodnú komisiu pre
             nezvestné osoby (ICMP), aby tak umožnila organizácii ukončiť identifikáciu všetkých nezvestných osôb na
             území bývalej Juhoslávie do roku 2010; je presvedčený, že činnosť ICMP výrazne prispieva k procesu
             pravdy, spravodlivosti a zmierenia v regióne;

             28.    konštatuje, že podľa prieskumu Strategickej marketingovej agentúry, ktorú si objednal Zväz študentov
             Srbska v roku 2004, až 70 % srbských študentov univerzít ešte nikdy necestovala do zahraničia; víta inicia-
             tívy poskytnúť srbským študentom možnosti študovať v krajinách EÚ; vyzýva členské štáty, aby hľadali nové
             spôsoby podpory interakcie so srbským ľudom;

             29.     berie na vedomie, že Srbsko členstvom v mnohých regionálnych iniciatívach, napríklad v Pakte sta-
             bility, Rade pre regionálnu spoluprácu alebo účasťou na dohode CEFTA aktívne prispieva k regionálnej
             spolupráci a dobrým susedským vzťahom; vyzýva Srbsko, aby naďalej v regióne zohrávalo zodpovednú
             úlohu; zdôrazňuje, že najväčším záujmom Srbska je rozvoj a udržanie dobrých vzťahov s regionálnymi
             partnermi; zlepšenie efektívnej cezhraničnej spolupráce, úplné využitie potenciálu národnostných menšín
             v pohraničných oblastiach a aktívna účasť na dvojstranných, regionálnych a európskych infraštrukturálnych
             projektoch; znovu opakuje, že budúcnosť všetkých krajín v regióne leží v EÚ;

             30.   nabáda srbskú vládu, aby podporila dobré susedské vzťahy tvoriacich Bosnu-Hercegovinu;

             31.   vyzýva srbskú vládu, aby pokračovala v dialógu so svojimi juhovýchodnými európskymi susedmi
             v otázkach hraníc vzhľadom na to, že doposiaľ nebolo stanovené ohraničenie území medzi Srbskom
             a Chorvátskom a medzi Srbskom a Bosnou a Hercegovinou;

             32.    chváli Srbsko za zlepšenie medzietnických vzťahov najmä vo Vojvodine; kde počet medzietnických
             incidentov klesol, hoci incidenty celkom nevymizli; vyzýva srbské orgány, aby prijali ďalšie opatrenia na
             podporu rozvoja národnostných menšín v multietnickej Vojvodine, na podporu mierového spolužitia
             medzi nimi a na zabezpečenie toho, aby polícia, súdnictvo a ďalšie štátne orgány pôsobili nestranne
             z hľadiska etnickej príslušnosti a aby sa vytvorila potrebná dôvera obyvateľstva voči uvedeným inštitúciám,
             na zabezpečenie, že etnické zloženie sa primerane odrazí v zložení pracovníkov týchto inštitúcií; vyzýva
             ďalej srbské orgány, aby pozorne riadili všetky potenciálne prílevy utečencov, aby tak neporušili etnickú,
             kultúrnu, náboženskú, hospodársku a politickú rovnováhu v regióne, čo umožní zabezpečiť ich úspešnú
             integráciu v multikultúrnom prostredí; zdôrazňuje, že programy na budovanie tolerancie medzi komuni-
             tami, najmä vo Vojvodine, sú mimoriadne dôležité; domnieva sa, že na tieto programy je potrebné aj finan-
             covanie EÚ;
 ---pagebreak--- C 263 E/632                                          Úradný vestník Európskej únie                                 SK          16.10.2008

Štvrtok 25. októbra 2007

              33.    s potešením konštatuje, že albánske strany z údolia Preševo sa prvý raz zúčastnili nedávnych volieb,
              a že menšiny majú zastúpenie tak v zákonodarnej, ako aj vo výkonnej moci; domnieva sa, že situácia
              v oblasti Sandžak je naďalej znepokojivá, a vyzýva vládu na spoluprácu s miestnymi politickými činiteľmi
              s cieľom vypracovať politiku, ktorá by potlačila radikalizáciu a rozpory v komunite;

              34.    víta vyčlenenie finančných prostriedkov v rozpočte na rok 2007 na projekty, ktoré sú priamo spo-
              jené s programom Desaťročie začleňovania Rómov; je však znepokojený, že všeobecne neexistuje systema-
              tický politický prístup k zlepšovaniu kvality života a životných podmienok Rómov vrátane vysídlených osôb
              a navrátilcov, a že diskriminácia rómskej komunity pretrváva;

              35.   vyzýva srbskú vládu, aby v plnom rozsahu uplatňovala národné akčné plány na vykonávanie pro-
              gramu Desaťročia začleňovania Rómov, tak z finančného, ako aj z inštitucionálneho hľadiska, aby tak bolo
              možné vytvoriť praktické a trvalo udržateľné riešenia problémov rómskej komunity; pripomína Srbsku, že
              medzi priority európskeho partnerstva so Srbskom patrí prijatie rozsiahleho balíka antidiskriminačných
              právnych predpisov a trvalo udržateľná repatriácia Rómov, ktorí ešte stále žijú v táboroch;

              36.     berie na vedomie zriadenie Agentúry pre ľudské práva, ktorá podlieha priamo predsedovi vlády
              a nahrádza bývalé ministerstvo ľudských a menšinových práv štátneho zväzku; vyzýva predsedu vlády, aby
              vykonával koherentnú a aktívnu menšinovú politiku a zabezpečil ochranu ľudských a menšinových práv ako
              prioritu programu vlády; víta skutočnosť, že nová srbská ústava vytvára ústavný základ národných rád
              etnických menšín, a vyzýva na prijatie nových právnych predpisov, ktoré budú lepším spôsobom upravovať
              štatút, prácu a voľby týchto rád; teší sa na tieto právne predpisy, ktoré zlepšia právny rámec ochrany práv
              menšín a integrácie všetkých národnostných menšín do štátnych štruktúr;

              37.    víta prijatie všeobecnej národnej stratégie na boj proti obchodovaniu s ľuďmi, ale vyzýva Srbskú
              vládu, aby bola prísnejšia v prípadoch súdneho stíhania a zaručila, že priekupníkom budú udelené tresty
              odňatia slobody zodpovedajúce povahe trestného činu;

              38.    je presvedčený, že transformácia srbského rozhlasu a televízie na verejnoprávnu inštitúciu predstavuje
              krok vpred, ale upozorňuje na nedostatočnú verejnú diskusiu o úpravách zákona o vysielaní a na nedostatky
              v postupe vymenúvania členov predstavenstva srbského rozhlasu a televízie; upozorňuje tiež ne nevyhnut-
              nosť vypracovania plne demokratických pravidiel na udeľovanie vysielacích koncesií pre rozhlas a televíziu
              a hlavne na zabezpečenie možnosti odvolať sa proti rozhodnutiam koncesionárskeho orgánu; ľutuje
              nevhodný spôsob, akým republiková rada pre vysielanie prideľuje frekvencie; hlboko ľutuje, že sa nedosiahol
              pokrok vo vyšetrovaní prípadov zahŕňajúcich vraždy novinárov a odsudzuje nedávne pokusy o vraždu pro-
              minentného investigatívneho reportéra vojnových zločinov a organizovaného zločinu; požaduje, aby prí-
              slušné orgány našli páchateľov a dôkladne vyšetrili tento zločin;

              39.    berie na vedomie existenciu dobre rozvinutého sektora mimovládnych organizácií a víta snahy orgá-
              nov o konzultáciu s občianskym sektorom, konkrétne osobitné vyhlásenie o spolupráci, ktoré podpísali
              Srbský úrad pre európsku integráciu a mimovládne organizácie a Rada pre vzťahy s občianskou spoločno-
              sťou ktorú zriadil srbský prezident, a Rada pre zahraničnú politiku, ktorú zriadil minister zahraničných vecí,
              ako aj zaradenie zástupcov mimovládnych organizácií do štátnej Rady pre európsku integráciu, ktorej pred-
              sedá predseda vlády; vyzýva parlament, aby schválil právne predpisy na zlepšenie právneho stavu organizácií
              občianskej spoločnosti;

              40.    odsudzuje verejné očierňovanie predstaviteľov občianskej spoločnosti, ktorí kritizujú vládu alebo upo-
              zorňujú na citlivé otázky, ako napríklad vojnové zločiny; vyjadruje poľutovanie nad nedávnou sériou poli-
              ticky motivovaných útokov a upozorňuje na intenzívne šírenie nenávistných prejavov v médiách a politike,
              ktoré sa zameriavajú na aktivistov za ľudské práva, novinárov a politikov;

              41.   víta podpísanie dohôd o zjednodušení vízového režimu a readmisii z 18. septembra 2007 a vyzýva
              Radu, aby zabezpečila ich nadobudnutie platnosti do konca roku 2007; víta prijatie zákona o cestovných
              dokladoch a poznamenáva, že zákony o azyle, štátnych hraniciach a cudzincoch sú v súčasnosti
 ---pagebreak--- 16.10.2008         SK                              Úradný vestník Európskej únie                                           C 263 E/633

                                                                                Štvrtok 25. októbra 2007

             v schvaľovacom procese; vyzýva Radu, aby s podporou Komisie vypracovala konkrétny časový plán bez-
             vízového styku a prijala podporné opatrenia na zlepšenie možností cestovania väčšej časti obyvateľstva
             a najmä mladých ľudí; kladie dôraz na význam mobility pre politický a hospodársky rozvoj Srbska, pretože
             mobilita dáva ľuďom možnosť získavať bezprostredné skúsenosti z EÚ a uľahčuje európsky integračný
             proces Srbska; požaduje vyššiu účasť na projektoch celoživotného vzdelávania a kultúrnej výmeny; vyzýva
             Radu, aby zvážila vytvorenie spoločného systému pre riadenie spracúvania žiadostí o pridelenie víz tak, aby
             sa odľahčili najvyťaženejšie konzuláty a aby sa zabezpečilo spracovanie žiadostí v primeraných lehotách;

             42.    zastáva názor, že reforma vzdelávacieho systému nie je len nevyhnutná, ale je aj jedinou cestou
             k rozvoju nového systému hodnôt pre mladšie generácie v rámci súčasného demokratizačného procesu
             v Srbsku;

             43.    vyzýva Radu, Komisiu a členské štáty, aby vyvinuli spoločné úsilie na zvýšenie viditeľnosti EÚ
             v Srbsku a nalieha na Komisiu, aby zabránila ďalšiemu oneskoreniu pri nábore zamestnancov do svojich
             zastupiteľských úradov vrátane odborníkov na riadenie prostriedkov nástroja predvstupovej pomoci;

             44.    vyzýva Výbor pre zahraničné veci a Podvýbor pre ľudské práva, aby pokračovali v dôkladnom sledo-
             vaní situácie vo Vojvodine pridŕžajúc sa záverov hore uvedenej správy vyšetrovacej misie svojej ad hoc
             delegácie vo Vojvodine;

             45.    vyzýva srbské orgány, aby čo najskôr prijali zákony o reštitúcii v súlade s tými, ktoré sú v iných
             krajinách, ktoré zabezpečia odškodnenie skutočných nákladov v prípade potreby namiesto štátnych dlhopi-
             sov;

             46.    vyzýva nové členské štáty, aby aktívne prispeli k priblíženiu sa Srbska k EÚ a umožnili Srbsku ťažiť
             zo svojich skúseností týkajúcich sa reforiem;

             47.    vyzýva srbské orgány, aby pokračovali v aproximácii environmentálnych právnych predpisov
             a noriem EÚ a aby vykonávali a presadzovali prijaté právne predpisy;

             48.   víta členstvo Srbska v Siedmom rámcovom programe v oblasti výskumu a technologického rozvoja;
             vyzýva Radu na zvýšenie počtu partnerských programov a programov technickej pomoci, najmä tých, ktoré
             sú zamerané na mladých ľudí;

             49.    poveruje svojho predsedu, aby toto odporúčanie postúpil Rade a pre informáciu Komisii, a vládam
             a parlamentom členských štátov a Srbska.

             P6_TA(2007)0483

             Vzťahy EÚ – Afrika

             Uznesenie Európskeho parlamentu z 25. októbra 2007 o súčasnom stave vzťahov medzi EÚ
                                            a Afrikou (2007/2002(INI))

             Európsky parlament,

             — so zreteľom na deklaráciu a akčný plán pripravený na africko-európskom samite, ktorý sa uskutočnil
               v Káhire 3. a 4. apríla 2000 pod záštitou Organizácie africkej jednoty a EÚ,

             — so zreteľom na strategický plán Komisie Africkej únie (AÚ) na roky 2004 – 2007 prijatý 7. júla 2004
               na treťom samite afrických štátnych a vládnych predstaviteľov v hlavnom meste Etiópie v Addis Abebe,


title: Odporúčanie dozorného orgánu EZVO č. 55/04/COL z 30. marca 2004 týkajúce sa koordinovaného monitorovacieho programu pre rok 2004 na zabezpečenie dodržiavania maximálnych hladín rezíduí pesticídov v obilninách a niektorých iných výrobkoch rastlinného pôvodu

text:
               2.6.2005

               SK

               Úradný vestník Európskej únie

               L 139/20

      ODPORÚČANIE DOZORNÉHO ORGÁNU EZVO
   č. 55/04/COL
   z 30. marca 2004
   týkajúce sa koordinovaného monitorovacieho programu pre rok 2004 na zabezpečenie dodržiavania maximálnych hladín rezíduí pesticídov v obilninách a niektorých iných výrobkoch rastlinného pôvodu
   DOZORNÝ ORGÁN EZVO,
   so zreteľom na Dohodu o Európskom hospodárskom priestore (EHP), najmä na jej článok 109 a protokol 1,
   so zreteľom dohodu medzi štátmi EZVO o zriadení dozorného orgánu a súdneho dvora, najmä na jej článok 5 ods. 2 písm. b) a protokol 1,
   so zreteľom na akt uvedený v bode 38 kapitoly XII prílohy II k Dohode o EHP (smernica Rady 86/362/EHS z 24. júla 1986 o stanovení maximálnych hladín rezíduí pesticídov v obilninách (1)), naposledy zmenený a doplnený a upravený protokolom 1 k Dohode o EHP, najmä jej článok 7 ods. 2 písm. b),
   so zreteľom na akt uvedený v bode 54 kapitoly XII prílohy II k Dohode o EHP (smernica Rady 90/642/EHS z 27. novembra 1990 o stanovení maximálnych hladín rezíduí pesticídov v určitých výrobkoch vrátane ovocia a zeleniny (2)), naposledy zmenený a doplnený a upravený protokolom 1 k Dohode o EHP, najmä jeho článok 4 ods. 2 písm. b),
   po konzultácii s Potravinovým výborom EZVO, ktorý pomáha Dozornému orgánu EZVO,
   keďže:

               (1)

               Dozorný orgán EZVO by mal postupne smerovať k zavedeniu systému, ktorý by umožňoval odhad prítomnosti pesticídov v potravinách. Na umožnenie realistických odhadov by mali byť dostupné údaje o monitorovaní rezíduí pesticídov vo viacerých potravinách, ktoré predstavujú hlavné zložky európskej výživy. Vo všeobecnosti sa uznáva, že hlavné zložky európskej výživy pozostávajú približne z 20 až 30 potravinových výrobkov. Vzhľadom na zdroje dostupné pre monitorovanie rezíduí pesticídov na vnútroštátnych úrovniach sú štáty EZVO v rámci koordinovaného monitorovacieho programu každý rok schopné analyzovať iba vzorky ôsmich výrobkov. V používaní pesticídov nastávajú zmeny v časovom horizonte trojročných cyklov. Preto by mal byť každý druh pesticídu monitorovaný na 20 až 30 potravinových výrobkoch v sériách cyklov trvajúcich 3 roky.

               (2)

               V roku 2004 by sa mali monitorovať rezíduá pesticídov, na ktoré sa vzťahuje toto odporúčanie, keďže tieto údaje potom možno použiť pri odhadovaní ich skutočnej prítomnosti v potravinách.
               K počtom vzoriek získaných v jednotlivých koordinovaných monitorovacích výkonoch je nutné uplatňovať systematický štatistický prístup. Takýto prístup stanovila Komisia Potravinovým kódexom (3). Na základe binomiálneho rozdelenia pravdepodobnosti možno vypočítať, že preskúšaním približne 650 vzoriek sa s istotou pri vyše 99 % zistí, ktorá vzorka obsahuje rezíduá pesticídov nad hranicu určenia (LOD), pričom menej ako 1 % výrobkov rastlinného pôvodu obsahuje rezíduá presahujúce tento limit. Vzorky by sa mali odobrať v celom európskom hospodárskom priestore. Štátom EZVO sa odporúča, aby podľa počtu obyvateľstva a spotrebiteľov odobrali minimálne 12 vzoriek z výrobku za rok.

               (3)

               Európska Komisia uverejnila nové usmernenie týkajúce sa Postupov kontroly kvality pri analýze rezíduí pesticídov (4). Tieto usmernenia by sa mali čo najviac uplatňovať v analytických laboratóriách v štátoch EZVO a mali by sa priebežne kontrolovať vzhľadom na skúsenosti získané z monitorovacích programov.

               (4)

               Článok 4 ods. 2 písm. a) smernice 90/642/EHS a článok 7 ods. 2 písm. a) smernice 86/362/EHS ukladá štátom EZVO povinnosť spresniť kritériá, ktoré sa uplatňujú pri zostavovaní ich vnútroštátnych kontrolných programov. Tieto informácie by mali obsahovať: i) kritéria uplatňované pri určovaní počtu odoberaných vzoriek a vypracovaných analýz a uplatňovaných hladín vykazovania a kritériá, podľa ktorých sa hladiny vykazovania stanovili; ii) podrobné body o akreditácii laboratórií vykonávajúcich tieto analýzy podľa zákona uvedeného v bode 54n kapitoly XII prílohy II k Dohode o EHP (smernica Rady 93/99/EHS z 29. októbra 1993 o dodatočných opatreniach týkajúcich sa úradnej kontroly potravín (5)); iii) počet porušení a ich povahu a prijaté opatrenia.

               (5)

               Informácie o výsledkoch monitorovacieho programu sú vhodné predovšetkým pre spracovanie, skladovanie a prenos elektronickými/počítačovými prostriedkami. Na doručovanie údajov od členských štátov Komisii elektronickou poštou boli vytvorené formáty. Štáty EZVO by mohli používať rovnaký formát, a tak byť schopné zasielať svoje správy Dozornému orgánu EZVO v štandardnom formáte. K ďalšiemu vývoju takéhoto štandardného formátu sa najúčinnejšie prispeje vypracovaním usmernení Komisie,

         TÝMTO ODPORÚČA ŠTÁTOM EZVO:

               1.

               Odobrať a analyzovať vzorky kombinácií rezíduí pesticídov/výrobkov stanovené v prílohe k tomuto odporúčaniu, pričom z každého výrobku sa odoberie najmenej 12 vzoriek, a ak je to vhodné, prihliadne sa na podiel, ktorý na trhu EZVO zaujímajú vnútroštátne výrobky, výrobky EHP a výrobky tretích krajín.
               Ak sa zistí prítomnosť pesticídov predstavujúcich veľké riziko, ako napríklad organofosfátové estery, endosulfán a N-metylkarbamáty, vybraté vzorky jabĺk, rajčiakov, hlávkového šalátu, póru a hlávkovej kapusty by sa mali podrobiť individuálnej analýze jednotky druhej laboratórnej vzorky, najmä ak pochádzajú od toho istého výrobcu. Počet jednotiek by mal byť v súlade s aktom uvedeným v bode 54zz kapitoly XII prílohy II k Dohode o EHP (smernica Komisie 2002/63/ES z 11. júla 2002, ktorou sa ustanovujú metódy odberu vzoriek Spoločenstva pre úradnú kontrolu rezíduí pesticídov v a na výrobkoch rastlinného a živočíšneho pôvodu a ktorá ruší smernicu 79/700/EHS (6)).
               Mali by sa odobrať dve vzorky. Ak prvá laboratórna vzorka obsahuje zistiteľné rezíduum cieľového pesticídu, jednotky druhej vzorky by sa mali analyzovať individuálne.

               2.

               Výsledky analýz testovaných vzoriek pre kombinácie rezíduí výrobkov/pesticídov stanovených v prílohe k tomuto odporúčaniu je potrebné nahlásiť najneskôr do 31. augusta 2005, pričom treba uviesť:

                           a)

                           použitú analytickú metódu a dosiahnuté vykázané hladiny, v súlade s postupmi kontroly kvality stanovené v postupoch kontroly kvality pre analýzu rezíduí pesticídov;

                           b)

                           počet porušení a ich povahu a prijaté opatrenia.

                     Hlásenie by malo byť podané vo formáte, vrátane elektronického formátu, v súlade s usmernením (7) pre štáty EZVO so zreteľom na implementáciu odporúčaní týkajúcich sa koordinovaných monitorovacích programov.

               3.

               Členské štáty majú najneskôr do 31. augusta 2004 zaslať Komisii a ostatným štátom EZVO všetky informácie požadované v článku 7 ods. 3 smernice 86/362/EHS a v článku 4 ods. 3 smernice 90/642/EHS o monitorovacích výkonoch v roku 2003, aby sa aspoň kontrolným odberom vzoriek zabezpečilo dodržanie maximálnych hladín rezíduí pesticídov, vrátane:

                           a)

                           výsledkov ich vnútroštátnych programov týkajúcich sa rezíduí pesticídov;

                           b)

                           informácií o postupoch kontroly kvality v ich laboratóriách, a najmä informácie o aspektoch usmernení týkajúcich sa Postupov kontroly kvality pri analýze rezíduí pesticídov, ktoré nedokázali uplatniť alebo s ktorých uplatňovaním mali problémy;

                           c)

                           informácií o akreditácii laboratórií, ktoré vykonávajú analýzy, v súlade s ustanoveniami článku 3 smernice 93/99/EHS (vrátane typu akreditácie, akreditačného orgánu a kópie akreditačného osvedčenia);

                           d)

                           informácií o testoch odbornej spôsobilosti a kruhových testoch, na ktorých sa laboratóriá zúčastnili.

               4.

               Členské štáty majú najneskôr do 30. septembra 2004 zaslať Dozornému orgánu EZVO svoje plánované vnútroštátne programy monitorovania maximálnych hladín rezíduí pesticídov, ktoré na rok 2005 stanovujú smernice 90/642/EHS a 86/362/EHS, vrátane informácií o:

                           a)

                           kritériách uplatňovaných pri určovaní počtu odoberaných vzoriek a vykonávaných analýz;

                           b)

                           uplatňovaných hladinách vykazovania a kritériách, podľa ktorých boli hladiny vykazovania stanovené;

                           c)

                           podrobných bodoch o akreditácii laboratórií, ktoré vykonávajú analýzy, podľa smernice 93/99/EHS.

      Toto odporúčanie je adresované Islandu, Lichtenštajnsku a Nórsku.
      V Bruseli 30. marca 2004

            Za Dozorný orgán EZVO

         Bernd HAMMERMANN

            člen kolégia

         Niels FENGER

            riaditeľ

      (1)  Ú. v. ES L 221, 7.8.1986, s. 37.

      (2)  Ú. v. ES L 350, 14.12.1990, s. 71.

      (3)  Potravinový kódex, Rezíduá pesticídov v potravinách, Rím 1994, ISBN 92-5-203271-1; zväzok 2, strana 372.

      (4)  Dok. č. SANCO/10476/2003, http://europa.eu.int/comm/food/plant/protection/resources/qualcontrol_en.pdf

      (5)  Ú. v. ES L 290, 24.11.1993, s. 14.

      (6)  Ú. v. ES L 187, 16.7.2002, s. 30.

      (7)  Usmernenia sú každý rok predkladané a zvažované na zasadnutiach Stáleho výboru pre potravinový reťazec a zdravie zvierat (SCFCAH).

      PRÍLOHA
      Kombinácie monitorovaného pesticídu/produktu

                  Rezíduum pesticídu, ktoré sa má analyzovať

                  Rok

                  2004

                  2005 (1)

                  2006 (1)

                  Acefát

                  c)

                  a)

                  b)

                  Aldikarb

                  c)

                  a)

                  b)

                  Azinfos-metyl

                  c)

                  a)

                  b)

                  Azoxystrobín

                  c)

                  a)

                  b)

                  Benomylová skupina

                  c)

                  a)

                  b)

                  Brómpropylát

                  c)

                  a)

                  b)

                  Kaptán

                  c)

                  a)

                  b)

                  Chlórtalonil

                  c)

                  a)

                  b)

                  Chlórpyrifos

                  c)

                  a)

                  b)

                  Chlórpyritos-metyl

                  c)

                  a)

                  b)

                  Cypermetrín

                  c)

                  a)

                  b)

                  Cyprodinil

                  c)

                  a)

                  b)

                  Deltametrín

                  c)

                  a)

                  b)

                  Diazinón

                  c)

                  a)

                  b)

                  Dichlofluanid

                  c)

                  a)

                  b)

                  Dikofol

                  c)

                  a)

                  b)

                  Dimetoát

                  c)

                  a)

                  b)

                  Difenylamín (2)

                  c)

                  a)

                  b)

                  Endosulfán

                  c)

                  a)

                  b)

                  Fenhexamid

                  c)

                  a)

                  b)

                  Folpet

                  c)

                  a)

                  b)

                  Imazalil

                  c)

                  a)

                  b)

                  Iprodión

                  c)

                  a)

                  b)

                  Krezoxim-metyl

                  c)

                  a)

                  b)

                  Lambda-cyhalotrín

                  c)

                  a)

                  b)

                  Malatión

                  c)

                  a)

                  b)

                  Manebová skupina

                  c)

                  a)

                  b)

                  Mekarbam

                  c)

                  a)

                  b)

                  Metamidofos

                  c)

                  a)

                  b)

                  Metalaxyl

                  c)

                  a)

                  b)

                  Metidatión

                  c)

                  a)

                  b)

                  Metiokarb

                  c)

                  a)

                  b)

                  Methomyl

                  c)

                  a)

                  b)

                  Myklobutanil

                  c)

                  a)

                  b)

                  Ometoát

                  c)

                  a)

                  b)

                  Oxydemetón-metyl

                  c)

                  a)

                  b)

                  Paratión

                  c)

                  a)

                  b)

                  Permetríin

                  c)

                  a)

                  b)

                  Forát

                  c)

                  a)

                  b)

                  Pirimifos-metyl

                  c)

                  a)

                  b)

                  Procymidón

                  c)

                  a)

                  b)

                  Propyzamid

                  c)

                  a)

                  b)

                  Spiroxamín

                  c)

                  a)

                  b)

                  Tiabendazol

                  c)

                  a)

                  b)

                  Tolylfluanid

                  c)

                  a)

                  b)

                  Triazofos

                  c)

                  a)

                  b)

                  Vinklozolín

                  c)

                  a)

                  b)

                              a)

                              Hrušky, banány, fazuľa (čerstvá alebo mrazená), zemiaky, mrkva, pomaranče/mandarínky, broskyne/nektárinky, špenát (čerstvý alebo mrazený).

                              b)

                              Karfiol, paprika, pšenica, baklažán, ryža, hrozno, uhorky, hrach (čerstvý/mrazený, bez strukov).

                              c)

                              Jablká, hrušky, hlávkový šalát, jahody, pór, pomarančová šťava, hlávková kapusta, raž/ovos.

         (1)  Indikatívne pre roky 2005 a 2006 vzhľadom na programy, ktoré sa pre tieto roky odporúčajú.

         (2)  Difenylamín by mal byť analyzovaný iba na vzorkách jabĺk a hrušiek.

                  a)

                  Hrušky, banány, fazuľa (čerstvá alebo mrazená), zemiaky, mrkva, pomaranče/mandarínky, broskyne/nektárinky, špenát (čerstvý alebo mrazený).

                  b)

                  Karfiol, paprika, pšenica, baklažán, ryža, hrozno, uhorky, hrach (čerstvý/mrazený, bez strukov).

                  c)

                  Jablká, hrušky, hlávkový šalát, jahody, pór, pomarančová šťava, hlávková kapusta, raž/ovos.